พอดีประจำเดือนขาดไป 1 เดือน 7วัน แล้ววว แต่คิดว่า จะท้องไหม เพราะ แฟนเองก็ทำหมัน ส่วนตัวเราก็ทำหมันแล้วเหมือนกัน บางอาการคลายคนท้อง คือบางทีหงุดหงิดง่าย อารมณ์ไม่คงที่
สวัสดีค่ะ การทำหมันเป็นการคุมกำเนิดอย่างถาวรโดยการตัดท่อนำไข่ ไม่ให้ไข่ลงมาผสมกับอสุจิได้ แต่อย่างไรก็ตามในผู้ที่ทำหมันแล้ว มีโอกาสผิดพลาด กล่าวคือท่อนำไข่มาเชื่อมกันเองได้ประมาณ 3-4 รายในการทำหมัน 10,000 ครั้ง ซึ่งถือว่าน้อย ยิ่งถ้าฝ่ายชายเองก็ทำหมันด้วย โอกาสยิ่งน้อยมากๆประจำเดือนมาช้าอาจเกิดจากการตั้งครรภ์ หรือสาเหตุอื่นๆเช่น ถุงน้ำหลายใบในรังไข่ พังผืดมดลูก ความเครียด ความกังวล ต่อมไทรอยด์ทำงานผิดปกติ เป็นต้นจึงตอบว่ามีโอกาสได้แต่น้อยมากๆค่ะ ประจำเดือนมาช้ามีสาเหตุอื่นๆได้อีกดังกล่าวไป แนะนำพบสูตินรีแพทย์เพื่อตรวจเพิ่มเติมและยืนยันการตั้งครรภ์ อาการอื่นๆดังกล่าวมานั้นไม่จำเพาะเจาะจงกับการตั้งครรภ์ อาจเกิดจากเรื่องความผิดปกติทางอารมณ์